Talsvert hefur verið um að fólki sé snúið við á Keflavíkurflugvelli þar sem það hefur ekki viðunandi bólusetningarvottorð eða kemur hingað frá löndum utan EES-svæðisins, að sögn yfirlögregluþjóns. Evrópski covid-passinn svokallaði er kominn í notkun og hefur gefið góða raun.
Í gær tóku gildi breytingar á sóttvarnareglum á landamærum. Nú eru börn og fólk með vottorð um bólusetningu eða fyrri sýkingu ekki skimuð lengur í flugstöðinni. Sigurgeir Sigmundsson, yfirlögregluþjónn, segir að nýtt fyrirkomulag fari vel af stað og það sé mikill tímasparnaður að þurfa ekki að skima alla sem hingað koma.
85 prósent af komufarþegum eru með vottorð um bólusetningu eða eldri sýkingu og þeir eru þá hættir að fara í skimun. Þannig þetta gekk bara eins og best verður á kosið þrátt fyrir mikill fjölda farþega. Gámarnir sem voru sýndir hérna mikið í sjónvarpi og fréttum þeir eru ekki í notkun eins og er. Þau sýni sem eru tekin eru þá
Talsvert hefur verið um að farþegum sé snúið til baka í flugstöðinni vegna ófullnægjandi gagna um bólusetningu. Þá eru nokkur dæmi um að fólk hafi framvísað fölsuðum bólusetningarskírteinum eða PCR-prófum.
Já já við höfum verið að snúa fólki við í hverri viku nánast undanfarna mánuði sko. Það er þá bæði vöntun á vottorðum, algjör vöntun eða slíkt og svo líka vegna ferðatakmarkana sem eru í gildi ennþá á þriðja ríkis borgurum svokölluðum, fólk utan
Sigurgeir segir að Covid-passinn svokallaði, sem er samevrópskt dulkóðað vottorðakerfi, hafi gefið góða raun. Miklu skipti að vottorðin séu örugg því álagið á flugstöðina aukist jafnt og þétt og ferðamönnum fjölgi.
bólusetningarvottorðin eru að færast yfir í rafrænt. Við erum farin að sjá rafræn vottorð frá bæði Bandaríkjunum og Bretlandi, en mest frá Evrópu. Þá sýnist okkur að allavega tíu prósent af þeim sem koma frá Evrópu séu með rafrænt vottorð,